Grizlis

Grizlis (Ursus arctos horribilis) – lokinių (Ursidae) šeimos, rudųjų lokių rūšies porūšis, gyvenantis Šiaurės Amerikoje.

 Išvaizda ir savybės 
Patinų masė 136–408 kg, patelių 93–206 kgVisuotinė lietuvių enciklopedija/Grizlis. Kailis juodas, rudas ar raudonas, plaukų galai sidabriškai balti. Grizlio dydis priklauso nuo populiacijos tankio, maisto kiekio ir kokybės, per metus masė gali skirtis apie 2 kartus. Gyvena pavieniui, turi savo teritoriją. Minta augaliniu ir gyvuliniu maistu. Kai daug maisto (lašišinių žuvų nerštas), prie upių maitintis susirenka po keletą ar net kelias dešimtis grizlių. Žiemos viduryje veda 1–4 (dažniausiai 2) apie 400 g jauniklius. Subręsta 4–7 m., gyvena 20–25 metų.

 Paplitimas 
Išplitę beveik visoje Kanadoje. JAV gyvena Aliaskoje, Montanos, Aidaho, Vajomingo, Vašingtono valstijų rezervatuose, Jeloustauno nacionaliniame parke.

Skaičiuojama apie 60 000 grizlių, kurių pusė gyvena Aliaskoje.[https://web.archive.org/web/20150924042716/http://www.env.gov.bc.ca/wld/documents/grzzlybear.pdf Grizzly Bears
IN BRITISH COLUMBIA]

 Šaltiniai 

 Nuorodos 

Kategorija:Meškos